Referat fra hovedstyremøte i Gresvik Idrettsforening torsdag 14. juni 2012

Tilstede: Morten Helminsen (daglig leder), Kjetil Føreid, Stian Martinsen, Ingrid M. Sandrud, Hilde Rossing, Freddy Magnussen og Svein Thoresen.

Møtet startet med at forslag til nekrolog over Jan Simensen til lokalavisene ble opplest.

Saksoppfølging

# 16150 kroner som ble samlet inn ved Jan Simensens begravelse skal etter avdødes ønske gå til barne- og ungdomsarbeidet i Gresvik IF.

# Branntekniske tegninger for 1. etasje i klubbhuset i Trondalen er ennå ikke klare. Det må foretas en oppmåling i lokalene. Dette besørges av Hilde og Stian.

# GIF har ikke hørt noe fra Trondalen Utvikling i.f.m. boligutbyggingen. Leder purrer opp saken med kompenserende tiltak.

# Gjennomgangen av trenerkontraktene er ennå ikke gjennomført.

Økonomi

Foreningen har i øyeblikket i underkant av 650.000 kroner innestående. Driftsresultatet er i øyeblikket 424.000 kroner bak budsjettet. Også kostnadene ligger bak budsjett og kan svekke likviditeten ytterligere. Vi har en svikt på 150.000 kroner på sponsorinntekter og det må tas ny kontakt med sikte på å bedre dette tallet. Vi må nå vurdere å innføre en ordning med revidering av budsjettene underveis i året. Dette må passes på av gruppene. Fellesfaktura sendes nå ut til Haua idrettslag etter at svært få av spillerne der har gjort opp for seg. Ved fortsatt uteblitt betaling stenges klubben ute fra Trondalen. Det innskjerpes for øvrig at alle relevante opplysninger ved utbetaling av penger fra klubben, skal være i orden.

Orientering fra gruppene

# Barneidretten har fått en ny leder i Cecilie Velgaard Andersen og vi ønsker henne hjertelig velkommen i hovedstyret fra og med neste møte. Gruppen er ellers preget av god aktivitet og bra med trenerressurser. Ellers uttrykkes det et ønske om hyppigere lagledermøter.

# Håndball har fått OK med treningstid i Gressvikhallen i sommer. Hele trenerkabalen inkludert treningskoordinator er snart i boks foran neste sesong. Jenter 99 deltok med to lag i Messecupen og begge vant sine finalekamper.

# Fotball preges av mye sykdom og skader hos senior, men også av mange nye spillere. Guttelaget har 26 spillere fra ulike årganger og har organisert seg veldig bra. Det er et eksempel til etterfølgelse. Laget er med i KM. Smågutt 14 har kvalifisert seg til KMs A-sluttspill. Jenter 14 er en stabil gruppe som også er med i KM. Smågutt 13 er en grei gruppe, men har et litt ustabilt lag. Jenter 13 har gjort det bra. Lillegutt 12 har 31 spillere som er i god utvikling. Minigutt 10 har 27 spillere og prøver å ha tre jevne lag, trenger en til to lagledere.

Ferieavvikling

# Daglig leder har ferie i uke 26. Hilde og Kjetil tar seg av maillesning og posthenting i henholdsvis uke 30 og 31.

Møteplan 2. halvår

# Neste møte i hovedstyret blir torsdag 16. august. Til dette møtet må sekretær melde jobb-forfall. Sekretær foreslår ellers følgende møtedatoer utover høsten: Torsdag 20. september, torsdag 18. oktober, torsdag 15. november og et eventuelt julemøte torsdag 13. desember.

Eventuelt

# Ubetalt medlemskontingent gjennomgått.

# GIF-dagen i juni var en suksess og vurderes å bli en fast foreteelse på samme tid.

# Planleggingen av GIF-cupen går sin gode gang. Hilde hjelper til med arbeid i sekretariatet under cupen.

Oksviken, 23.juni 2012

Svein Thoresen, sekretær